Amǒs ḿbɔ̄g, ńdɔ fɔ́ɔ́ bɔ́n bə́ Zāmbá bə́ ngákə yén Ńtondôbə, Sátan nyé a nyíán fɔ̄ɔ̄ ésāmbá. 2Ǹtondôbə nyé ai Sátan nâ: “Wasɔ́ vé ?” Ńdɔ̄ Sátan a ngáyalan nyé nâ: “Masɔ́ makilan sí ésə, makə matə́bə.” 3Ǹtondôbə nyé ai Sátan nâ: “Yə o yén fɔ̄ɔ̄ étūgā dzámā Yóbo ? Tɔ mod m̀bɔ́g ā vəgǎn kig ai nyé á ńgūmā sí ósə: sósōó mod təge ai bivie, mod ǎ mbáda Zambá, a sâla bəbə̂ bə́ mam.» A nə ai sósōō á kpím təge fóŋan, ńdɔ wǎtíndī mā nə́ mə́ dzâ nyé təge ai etɔm". 4Ńdɔ̄ Sátan a ngáyalan Ǹtondôbə nâ: "Ekob é búdan ai ekob ! É dzóm ésə mod a bələ́ a və́ dzɔ̄ ású enyiŋ dzíé. 5Tám sām wɔ́ nā ó nāmba bivɛ̌s bíé ai miǹson míé, malíg ébān naa a yi wa yɔg á mís móe étēde." 6Ǹtondôbə nyé ai Sátan nâ: "Énye fɔ́ɔ́ nyɔ̄lɔ́ māvə́ wā, hədá ó dzōge enyiŋ dzíé mvɔí". 7Ńdɔ fɔ́ɔ́ Sátan a ngákódo Ǹtondôbə á mís.